《此君轩》
宋代·董嗣杲

潇洒幽扉掩碧丛，尘昏题扁想坡翁。
六千君子寒光落，十二阑干晚色空。
僧指旧基埋积雨，鸟翻新箨起枯风。
苍凉不障层坡峻，一击亭閒夕照中。

作者简介：董嗣杲，字明德，号静传，杭州（今属浙江）人。理宗景定中榷茶九江富池。度宗咸淳末知武康县。宋亡，入山为道士，字无益。嗣杲工诗，吐爵新颖。